wickkiey/tamil-wikipedia-markdown huggingface dataset:
# அலிடா (ஆமை)

**அடெலிடா** (*Adelita*) என்பது வட பசிபிக் பெருங்கடலில் கடலடித்தளத்தில் முதன்முதலில் கண்காணிக்கப்பட்ட ஒரு கடலாமையின் பெயர் ஆகும். ஒரு ஆராய்ச்சித் திட்டத்திற்காக 1996 ஆம் ஆண்டு ஜே. நிக்கோல்சால் அலிடா என்று பெயர் சூட்டப்பட்ட பெண் பெருந்தலைக் கடலாமை மீது ஒரு உயிரின கண்காணிப்புக் கருவி பொருத்தப்பட்டது.  

அடெலிடா பேராமை கண்காணிப்பு திட்டமானது பசுபிக் கடற்பகுதியில் கடலாமைகளின் இடம்பெயர்வுக்கான முதல் சான்றை அளித்தது. கண்காணிப்புக் கருவி பொருத்தப்பட்டு கடலில் நீந்திச்சென்ற முதல் விலங்கு அலிடா ஆகும்.  

இந்த அலிடா ஆமையானது ஆய்வுக்காக மெக்சிகோ நாட்டின் பஜகலிபோர்னியோ கடல் பகுதியில் விடுவிக்கப்பட்டது. அங்கிருந்து அது 9,000 மைல் தூரம் பயணம் மேற்கொண்டதை பிபிஎஸ் இயற்கை ஆவணப்படததின் *வாயேஜ் ஆஃப் தி லோன்லி டர்ட்டில்* இடம்பெற்றது. இந்த பயணத்தில் இந்த ஆமை தான் பிறந்த யப்பானுக்ககே முட்டையிடுவதற்காக திரும்பி வந்ததை ஆவணப்படம் பின்தொடர்ந்து வந்து காட்டியது.
# பாத்திமா லோதி


**பாத்திமா லோதி** (Fatima Lodhi) (பிறப்பு 29 செப்டம்பர் 1989) ஒரு சமூக ஆர்வலர் ஆவார். பாக்கித்தானின் முதல் நிற எதிர்ப்பு பிரச்சாரமான'டார்க் இஸ் திவைன் என்ற திட்டத்தை தொடங்கியதன் காரணமாக இவர் "பன்முகத்தன்மையின் வாகையாளர்" என்றும் அழைக்கப்படுகிறார். இவருக்கு *வுமன் ஆஃப் எக்ஸலன்ஸ் & யங் வுமன் லீடர்ஷிப் விருது* வழங்கப்பட்டுள்ளது. பாத்திமா லோதி "நிறவாதத்திற்கு " எதிரான நிலைப்பாட்டை எடுத்த முதல் பாக்கித்தானியர் ஆவார்.  

## ஆரம்பகால வாழ்க்கை மற்றும் கல்வி
லோதி முன்னாள் சர்வதேச துடுப்பாட்ட வீரரும், கராச்சி துடுப்பாட்ட அணியின் தேர்வாளருமான அப்பாஸ் கான் லோதியின் பேத்தி ஆவார். இவர் கராச்சியில் பிறந்து இஸ்லாமாபாத்தில் வளர்ந்தார்.  

கராச்சியில் உள்ள புனித பேட்ரிக் பள்ளியில், தனது ஆரம்பக் கல்வியைப் பெற்றார் *, தி சிட்டி பள்ளியில்* தனது உயர்நிலைப் பள்ளியையும், இஸ்லாமாபாத்தில் இருந்து சர்வதேச உறவுகள் பிரிவில் இளங்கலைப் பட்டத்தையும் பெற்றார். *லோதி யுனைடெட் ஸ்டேட்ஸ் பீஸ் இன்ஸ்டிடியூட் ஆஃப் பீஸ்* மற்றும் *நேஷனல் அசோசியேசன் ஆஃப் சோசியசல் ஒர்க்கர்சு ஆகியவற்றில்* இருந்து பல சான்றிதழ் படிப்புகளையும் முடித்துள்ளார்.  

## சொற்பொழிவு
லோதி ஒரு ஊக்கமூட்டும் பேச்சாளர் ஆவார். இவர் பல்வேறு தேசிய மற்றும் சர்வதேச பொது மன்றங்களிலும் பேசியுள்ளார்.  

இவர் 2014ஆம் ஆண்டில் டெட் மாநாட்டில் ஒரு உரையை நிகழ்த்தினார் மற்றும் 2015 இல் "சர்வதேச பெண்கள் அதிகாரமளித்தல் மாநாட்டில்" ஒரு குழு விவாதத்திலும் கலந்து கொண்டார்.  

நிறவாதம் குறித்த கருத்துக்களை வழங்க "பெண்கள் விழிப்புணர்வு கருத்தரங்கில்" இவர் அழைக்கப்பட்டார்.  

*பிடிவி தொலைக்காட்சியில்* உலக சமத்துவ நாள் அன்று விருந்தினர் சொற்பொழிவாக கலந்துகொள்ள இவர் அழைக்கப்பட்டார்.  

நிறவாதம் பற்றி பேச தேசிய வானொலி அலைவரிசையான FM-100 மூலம் விருந்தினராக அழைக்கப்பட்டார்.  

நிறாவாதம் குறித்து விவாதிக்க தேசிய தொலைக்காட்சி ஒன்று இவரை அழைத்தது.  

## அங்கீகாரம், நேர்காணல்கள் மற்றும் கட்டுரைகள்
உலகெங்கிலும் உள்ள பல்வேறு செய்தித்தாள்கள் மற்றும் பத்திரிகைகளில் லோதி நேர்காணல் செய்யப்பட்டு சிறப்பிக்கப்பட்டு "*டார்க் இஸ் திவைன்*" என்ற தலைப்பில் தனது கருத்துக்களைப் பரப்பினார். ஓர் இதழில் அறிவிக்கப்பட்ட 50 சக்திவாய்ந்த பெண்களில் இவரும் ஒருவர்.  

தி ரோட்டேரியன் பத்திரிகை நேர்காணலில் கலந்து கொண்டார்.  

பிபிசி தொலைக்காட்சியின் நேர்காணலில் கலந்து கொண்டார்.  

இங்கிலாந்தை தளமாகக் கொண்ட வானொலி நிறுவனம் *வுமன் ஆஃப் தி வீக் என்று* கௌரவிக்கப்பட்டார். பிரத்தியேகமாக *ஆப்கான் வாய்ஸ் ரேடியோ* எனும் வானொலியால் நேர்காணல் செய்யப்பட்டார்.  

*உமன் வாய்சஸ் நவ்* -நேர்காணல். "பிரவுன் கேர்ள் இதழில்" "பாத்திமா லோதியின்" நிறவாதத்தினை எதிர்த்துப் போராடும் கதை இடம்பெற்றது.  

*தெ நியூஸ்* என்பதில் இவர் பற்றிய குறிப்பு இடம்பெற்றது.  

*டான் செய்தித்தாளில்* இவரது கட்டுரை இடம்பெற்றது.  

இவரைப் பற்றிய கட்டுரை இலங்கையின் செய்தித்தாளான *தி நேஷனில்* வெளியிடப்பட்டது.  

இவரது கட்டுரைகள் ஆப்கன் குரல் வானொலியின் இணையதளத்தில், இந்தியாவின் ஊடக தளமான *யூத் கி ஆவாஸில்* , இந்தியாவின் ஆன்லைன் செய்தி இணையதளமான *பஞ்சாப் கபரில்* மற்றும் *என்ஆர்ஐ நியூஸ் தளத்தில்* வெளியிடப்பட்டது.  

*ஹிந்துஸ்தான் டைம்ஸ்* இவரது நேர்காணல் நடைபெற்றது.  

*உமன்ஸ் ஓன் மேகசினில்* நேர்காணல்.  

கபர்பீட்- நேர்காணல்.
# நிலோபர் சாகி

**நிலோபர் சாகி** (*Nilofar Sakhi*) ஆப்கானித்தானின் அமைதி, மனித உரிமைகள், பெண்களின் உரிமைகள் செயற்பாட்டாளர் ஆவார். இவர் ஆப்கானித்தானின் அமெரிக்க பல்கலைக்கழகத்தின் முன்னாள் தலைமைருமாவார். இவர் நாட்டின் திறந்தவெளி சமுதாய அறக்கட்டளையின் முன்னாள் இயக்குநராகவும் உள்ளார். அவர் ஆப்கானித்தானின் ஹெறாத் நகரத்திலுள்ள முதல் பெண்கள் அரசு சார்பற்ற அமைப்பான 'பெண்கள் செயல்பாடுகள் மற்றும் சமூக சேவைகள் சங்கத்தின்' (WASSA) நிறுவனரும், முன்னாள் நிர்வாக இயக்குநரும் ஆவார்.  

## ஆரம்பகால வாழ்க்கையும், கல்வியும்
நிலோபர் சாகி, யோர்ஜ் மேசன் பல்கலைக்கழகத்தில் முனைவர் பட்டம் பெற்றார். யான்சு அப்கின்சு மேம்பாட்டுப் பள்ளியில் சர்வதேச பொதுக் கொள்கையில் முதுகலைப் பட்டமும், கிழக்கு மென்னோனைட் பல்கலைக்கழகத்தில் மோதல் மாற்றமும் ,ம் அமைதியை ஏற்படுத்துதலும் என்ற பிரிவில் பட்டமும் பெற்றார். மேலும், இவர் அரசியல் அறிவியலில் இளங்கலை பட்டமும் பெற்றார். இவர் ஒரு புல்பிரைட் அறிஞர் (2007) ஆவார்.  

## தொழில்
இவர், வளர்ச்சித் துறையில் ஒரு அறிஞர்-பயிற்சியாளராவார். இவர் யோர்ஜ் மேசன் பல்கலைக்கழகத்தில் விரிவுரையாளராகவும் இருக்கிறார். ஒரு அரசியல் கல்வி அதிகாரியாக தனது பணியை முதலில் பாக்கித்தானின் தேசிய அரசு சாரா அமைப்பான அவுரத் அறக்கட்டளையில் தொடங்கினார். ஆப்கானித்தானின் ஹெறாத்தில் முதல் மகளிர் அரசு சாரா அமைப்பு 2002 இல் நிறுவப்பட்டது. இவர் தேசிய அரசு சார்பற்ற அமைப்பான 'பெண்கள் செயல்பாடுகள் மற்றும் சமூக சேவைகள் சங்கத்தின்' நிறுவனரும், முன்னாள் நிர்வாக இயக்குநரும் ஆவார். இவர், 2008இல் அந்த அமைப்பின் மோதல் பகுப்பாய்வு மற்றும் தீர்வு மையத்தை நிறுவினார். மேலும் அதன் தலைவராகவும் இருக்கிறார். இவர், ஆப்கானித்தானின் அமெரிக்க பல்கலைக்கழகத்தின் முன்னாள் நிர்வாக இயக்குநராக இருந்தார். தற்போது ஆப்கானித்தானின் திறந்தவெளி சமுதாயத்தின் முன்னாள் இயக்குநராகவும் உள்ளார். இதற்கு முன்பு, ஆப்கானித்தானிலுள்ள திறந்தவெளி சமுதாய நிறுவனத்தில் சட்டம், நிலைமாறு நீதி, மனித உரிமைகள், பெண்கள் உரிமைகள் பற்றிய மூத்த ஆலோசகராக இருந்தார். 'சகிப்புத்தன்மை கல்விக்கான சர்வதேச மையம்', 2010இல் 'ஆசியா 21 இளம் தலைவர்கள் முன்முயற்சி' ஆகிய இரண்டிலும், கொலம்பியா பல்கலைக்கழகத்தின் ஜனநாயகத்திற்கான தேசிய அரசு சாரா அமைப்பில் பார்வையாளராகவும் பணியாற்றியுள்ளார். இவர் ஆப்கானித்தானிலுள்ள 'அமைதிக்கான பாதைகள்' என்ற சர்வதேச வழிநடத்தல் குழுவிலும் உள்ளார்.  

ஆப்கானிஸ்தான் பெண்கள் பொருளாதார மேம்பாட்டுக்கான சர்வதேச மையம் மூலம் இவரது பெண்களின் உரிமைகளை ஊக்குவிக்கும் பணிக்காக ஐக்கிய அமெரிக்காவின் முன்னாள் முதல் பெண்மணியான லாரா புஷ் மூலம் பாராட்டப்பட்டார். இந்த நிறுவனம் லாரா புஷ் நூலகம் மற்றும் வள மையத்தையும் கொண்டுள்ளது. மேலும், வணிகம் மற்றும் நிலைத்தன்மை நடவடிக்கைகளுக்கான அமெரிக்க பாதுகாப்புத் துறையின் 5 மில்லியன் டாலர் மானியத்தால் நிதியளிக்கப்பட்டது. ஆப்கானித்தானில் வர்த்தகத்திலும், அரசாங்கத்தில் பெண்களின் உரிமைகளையும், வாய்ப்புகளையும் ஊக்குவிக்க தேவையான கருவிகளையும், வளங்களையும் வழங்குவதில் மையம் கவனம் செலுத்துகிறது. அந்த அமைப்புடன் இவர் இருந்த காலத்தில், அமெரிக்க வெளியுறவு அமைச்சர் ஜான் கெர்ரி உட்பட பல முக்கிய நபர்களை சந்தித்துள்ளார். பெண்களின் உரிமைகள் மற்றும் அமைதியான பொருளாதார, அரசியல் மாற்றங்களை உள்ளடக்கிய பொதுக் கொள்கைகளை மேம்படுத்துவதற்காக தேசிய அளவிலும் சர்வதேச அளவிலும் வாதிடுவதில் இவரது பணி பெரிதும் கவனம் பெற்றது.
# இந்தியாவில் வரதட்சணை முறை

**இந்தியாவில்** **வரதட்சணை முறை** (Dowry system in India) மணமகளின் குடும்பம், அவரது பெற்றோர் மற்றும் அவரது உறவினர்கள் திருமணத்திற்காக, பணம் மற்றும் அசையா அல்லது அசையும் சொத்துக்களை மணமகன் வீட்டிற்குக் கொடுப்பதனைக் குறிக்கிறது. வரதட்சணை என்பது அடிப்படையில் பணம் அல்லது மணமகனுக்கு அல்லது அவரின் குடும்பத்திற்கு வழங்கப்படும் சில வகையான பரிசுகள் மற்றும் பணம், நகைகள், மின் உபகரணங்கள், தளபாடங்கள், படுக்கை, மட்பாண்டங்கள், பாத்திரங்கள், வாகனங்கள் மற்றும் பிற வீட்டுப் பயன்பாட்டுப் பொருட்கள் ஆகியவைகளைக் கொடுப்பதனையும் உள்ளடக்கியதாகும். புதுமணத் தம்பதிகள் தங்கள இல்லற வாழ்க்கையினைத் துவங்க இது வழிவகுக்கிறது. வரதட்சணை என்பது அரபியில் *தகெஸ்* என அறியப்படுகிறது. இந்தியாவின் கிழக்குப் பகுதிகளில் வரதட்சணை *ஆவுன்பாட்* என்று அழைக்கப்படுகிறது.  

வரதட்சணை முறை மணமகளின் குடும்பத்திற்கு பெரும் நிதிச்சுமையை ஏற்படுத்தும் வகையில் அமைகிறது. சில சந்தர்ப்பங்களில், வரதட்சணை முறை பெண்களுக்கு எதிரான குற்றங்களுக்கும் வழிவகுக்கிறது, உணர்ச்சி ரீதியான துஷ்பிரயோகம் மற்றும் காயம் முதல் இறப்புகள் வரையிலான பாதிப்புக்கள் ஏற்படுவதற்கு இது காரணமாக அமைகின்றது. நீண்ட காலமாக வரதட்சணை கொடுப்பது என்பது இந்திய தண்டனைச் சட்டம் 1961 பிரிவு 304B மற்றும் 498 A ஆகியவற்றின்படி தண்டனைக்குரிய செயலாக பார்க்கப்படுகிறது. வரதட்சணை தடைச் சட்டம் வரதட்சணை என்பதனை பின்வருமாறு வரையறை செய்கிறது."வரதட்சணை என்பது நேர்முகமாகவோ அல்லது மறைமுகமாகவோ திருமணத்திற்காக ஒரு தரப்பில் இருந்து மற்றொரு தரப்பிற்கு , இருவீட்டார்களது பெற்றோர்களோ அல்லது அவர்களது குடும்பத்தினரோ எந்தவொரு சொத்து அல்லது மதிப்புமிக்க பொருட்களை கொடுக்கவோ அல்லது கொடுப்பதாக ஒப்புக்கொள்ளப்படுவதோ ஆகும்.  

வரதட்சணைத் தடைச் சட்டம், 1961 ன் பிரிவு 3 ஆனது எந்த வித நிபந்தனையும் இல்லாத போது திருமணத்தின் போது ஒரு தரப்பினர் மற்றொரு தரப்பினருக்கு வரதட்ணையானது கொடுக்கவோ அல்லது பெறப்பட்டாலோ அததகைய சமயங்களில் மணமகன் அல்லது மணமகள் மீது இந்தத் தண்டனைச் சட்டம் பொருந்தாது எனக் குறிப்பிடுகிறது.  

வரதட்சணைக்கு எதிரான இந்திய சட்டங்கள் பல தசாப்தங்களாக நடைமுறையில் இருந்தாலும், அவை பயனற்றவையாகவே உள்ளது என்று பரவலாக விமர்சிக்கப்படுகின்றன. வரதட்சணை காரணத்தினால் பல பகுதிகளில் நடைபெறும் கொலைகள், இந்த சட்டம் விமர்சனத்திற்கு உள்ளாவதற்கான முக்கியமான காரணமாகப் பார்க்கப்படுகிறது.  

வரதட்சணை கொடுமை குறித்து மனைவி புகார் செய்தால், மணமகன் மற்றும் அவரது குடும்பத்தினர் உடனடியாக கைது செய்யப்பட வேண்டும் என்று இந்திய தண்டனைச் சட்டம் பிரிவு 498 ஏ குறிப்பிடுகிறது. இந்த சட்டம் பரவலாக துஷ்பிரயோகம் செய்யப்பட்டது, மேலும் 2014 ல், உச்சநீதிமன்றம் இந்த புகார்கள் மீது ஒரு குற்றவியல் நடுவர் அனுமதியின்றி கைது செய்ய முடியாது என்று தீர்ப்பளித்தது.  

## வரலாற்று சூழல்

மைக்கேல் விட்செல் என்பவர் பண்டைய இந்திய இலக்கியம் வேத காலத்தில் வரதட்சணை நடைமுறைகள் குறிப்பிடத்தகுந்த அளவில் இல்லை என்று கூறுகிறார். பண்டைய இந்தியாவில் பெண்களுக்கு சொத்தில் உரிமை வழங்கப்பட்டதாகவும், பெற்றோர்கள் தாங்களாகவே வழங்கியதாகவும் அல்லது ஆண் பிள்ளைகள் இல்லாத சமயத்தில் பெண் பிள்ளைகளுக்கு சொத்தில் உரிமை வழங்கப்பட்டதாக அவர் கூறுகிறார்.  

மேக்டொனெல் மற்றும் கீத்தின் கூற்றும் விட்செல்லின் கருத்தோடு ஒத்துப்போகிறது, ஆனால் தம்பியாவின் கருத்துகளில் இருந்து வேறுபடுகின்றன;அவர்கள் பிரம்மாவின் திருமணத்தில் கூட வரதட்சணை கொடுக்கப்பட்டதாக பண்டைய இலக்கியங்கள் கூறுகின்றன எனக் கூறினர். பண்டைய இந்தியாவில் பெண்களுக்கான சொத்து உரிமைகள் வழங்கப்படுவது அதிகமாக இருந்ததாக , மேக்டொனெல் மற்றும் கீத் ஆகியோர் பரிந்துரைக்கின்றனர்.
# இந்தியாவில் குடும்ப வன்முறை

**இந்தியாவில் குடும்ப வன்முறையானது** (Domestic violence in India) ஒரு நபர் தங்களது உறவினரால் அனுபவிக்கும் வன்முறைகளை உள்ளடக்கியது , ஆனால் பொதுவாக ஒரு பெண் தனது குடும்பத்தில் உள்ள ஆண்களால் அல்லது ஆண் உறவினர்களால் அனுபவிக்கும் வன்முறையினைக் குறிப்பது ஆகும். 2005 இல் தேசிய குடும்ப மற்றும் சுகாதார கணக்கெடுப்பின்படி, 15-49 வயதுடைய பெண்கள் 33.5% மற்றும் 8.5% தங்கள் வாழ்நாள் முழுவதும் தங்களது ஆண் குடும்ப உறுப்பினர்களால் பாலியல் வன்முறைக்கு ஆளாவதாக புள்ளி விவரம் தெரிவிக்கிறது. 2014 ஆம் ஆண்டில் தி லேன்செட்டில் நடத்தப்பட்ட ஒரு ஆய்வில், இந்தியாவில் பாலியல் வன்கொடுமை விகிதம் உலகிலேயே மிகக் குறைவானதாக இருந்தாலும், அதிக மக்கள் தொகை கொண்ட இந்தியாவின் 27.5 சதவீத பெண்கள் தங்கள் வாழ்நாள் முழுவதும் வன்முறைக்கு ஆளாக்கப்படுவதாக அந்த ஆய்வில் தெரியவந்தது. இருப்பினும், தாம்சன் ராய்ட்டர்ஸ் அறக்கட்டளையால் நிபுணர்களிடையே நடத்தப்பட்ட ஒரு கருத்துக் கணிப்பில், பெண்களுக்கு உலகிலேயே மிகவும் ஆபத்தான நாடுகளின் பட்டியலில் இந்தியா தான் முதலிடம் பெற்றது .  

2012 ஆம் ஆண்டின் தேசிய குற்ற ஆவண காப்பக அறிக்கையில், 100,000 க்கு 46 பேர், பலாத்கார விகிதம் 100,000 க்கு 2 பேர், வரதட்சணை கொலை விகிதம் 100,000 க்கு 0.7எனவும் கணவர் அல்லது அவரது உறவினர்களால் ஏற்படும் வன்முறையின் விகிதமானது 100,000 க்கு 5.9 உள்ளதாக அந்த அறிக்கையில் கூறப்பட்டுள்ளது. இந்த அறிக்கை முடிவானது பல சகோதர நாடுகளை விட இந்தியா குறைவாக உள்ளதாகத் தெரிவித்தது. குறிப்பாக குடும்ப வன்முறை விகிதம் அமெரிக்காவில் 100,000 க்கு 590 பேர் எனவும் சர்வதேச அளவில் மரண விகிதமானது 100,000 க்கு 6.2 எனவும் உள்ளது.  

இந்தியாவில் பல குடும்ப வன்முறைத் தடுப்புச் சட்டங்கள் உள்ளன. வரதட்சணை கொடுப்பதும் பெறுவதும் குற்றமாகும் என்பதற்கான வரதட்சணை தடைச் சட்டம் 1961 சட்டம் ஆகும். 1961 சட்டத்தை வலுப்படுத்தும் முயற்சியாக, இரண்டு புதிய பிரிவுகள், பிரிவு 498A மற்றும் பிரிவு 304B ஆகியவை 1983 மற்றும் 1986 இல் இந்திய தண்டனைச் சட்டத்தில் அறிமுகப்படுத்தப்பட்டன. சமீபத்தில் குடும்ப வன்முறையிலிருந்து பெண்களைப் பாதுகாக்கும் சட்டம் (PWDVA) 2005 உருவாக்கப்பட்டுள்ளது.இந்தச் சட்டம் ஒரு குற்றவியல் சட்டமாகும், இது உடல் ரீதியான, உணர்ச்சி, பாலியல், வாய்மொழி மற்றும் பொருளாதார துஷ்பிரயோகம் ஆகியவ வன்முறைகளை வீட்டு வன்முறையாக அறிவித்தது.  

### தேசிய குடும்ப சுகாதார ஆய்வின் வீட்டு பாலியல் வன்முறை அறிக்கை 2006
இந்தியாவில் 15-49 வயதுடைய பெண்கள் தங்களது வாழ்நாள் முழுவதும் பாலியல் வன்கொடுமைகளை சந்திப்பதாக 2006 ஆம் ஆண்டில் நடைபெற்ற இந்திய தேசிய குடும்ப சுகாதார கணக்கெடுப்பு மதிப்பிட்டுள்ளது. திருமணத்திற்குப் பிறகு தனது கணவரால் ஏற்படும் பாலியல் துன்புறுத்தல்களையும் இது உள்ளடக்கியுள்ளது. மேலும் இந்த ஆய்வானது பெண் திருமணத்திற்குப் பிறகு தான் விரும்பாத சமயத்தில் கணவரால் அவரது பாலியல் இச்சைகளுக்கு உடன்படுமாறு வற்புறுத்தப்படுவது அல்லது பெண் விரும்பாத வகையில் கணவரால் அவரது விருப்பத்திற்கேற்ப பாலியல் செயல்களைச் செய்யச் செல்லி வற்புறுத்தல் ஆகியனவும் "பாலியல் வன்முறை" எனும் வரையறைக்குள் உட்படுத்துகிறது. இந்த ஆய்வு நாடு முழுவதும் 83,703 பெண்களை மாதிரியாகக் கொண்டு நடத்தப்பட்டது, மேலும் 15-49 வயதுக்குட்பட்ட பெண்களில் 8.5% பெண்கள் தங்கள் வாழ்நாள் முழுவதிலும் பாலியல் வன்முறையை அனுபவித்திருக்கிறார்கள் என்றும் இந்த அறிக்கை கூறுகிறது. இந்த எண்ணிக்கையானது கணவன் மனைவியின் திருமண வாழ்க்கையின் போது கட்டாயப்படுத்தப்பட்ட அனைத்து வகையான பாலியல் செயல்பாடுகளையும் உள்ளடக்கியது ஆகும். ஆனால்,இத்தகைய செயல்பாடுகள் இந்திய சட்டத்தால் கற்பழிப்பாக அங்கீகரிக்கப்படவில்லை.
# சிங்கப்பிடறி சொறி மீன்



**சிங்கப்பிடறி சொறிமீன்** ( *Lion's mane jellyfish* ), **இராட்சத சொறிமீன், ஆர்க்டிக் சிவப்பு சொறிமீன்** **சிகை சொறிமீன்** என்றும் அழைக்கப்படுவது சொறி மீன்களில் மிகப் பெரிய உயிரினங்களில் ஒன்றாகும். இவை ஆர்க்டிக், வடக்கு அத்லாந்திக் மற்றும் வடக்கு பசிபிக் பெருங்கடல்களின் குளிர்ந்த கடற் பகுதியில் மட்டுமே உள்ளன. இவை ஆங்கிலக் கால்வாய், ஐரியக் கடல், வடகடல், மேற்கு எசுக்காண்டினாவியாவுக்கு தெற்கே கட்டேகட் மற்றும் ஒரிசவுண்ட் ஆகியவற்றிலும் பொதுவாக காணப்படுகின்றன. இவை பால்டிக் கடலின் தென்மேற்குப் பகுதிக்கும் செல்லலக்கூடியவை (குறைந்த உப்புத்தன்மை காரணமாக இனப்பெருக்கம் செய்ய முடியாது). இதேபோன்ற சொறிமீன்கள் ஆத்திரேலியா மற்றும் நியூசிலாந்துக்கு அருகிலுள்ள கடல்களில் வசிப்பதாக அறியப்படுகிறது. இவை ஒரே இனமாக இருக்கலாம். சிங்கப்பிடறி மீன்களில் இதுவரை பதிவு செய்யப்பட்ட மிகப்பெரிய மாதிரியானது 1870 இல் மாசசூசெட்ஸ் கடற்கரையில் அளவிடப்பட்டது அதில் விட்டம் கொண்ட உடலும் நீளம் கொண்ட உணர்நீட்சிகளையும் கொண்டதாக இருந்தது. சிங்கப்பிடறி சொறி மீன்கள் 42 ° N அட்சரேகைக்கு கீழே அமெரிக்காவின் கிழக்கு கடற்கரையின் பெரிய விரிகுடாவில் சில காலமாக காணப்படுகின்றன.  

சிங்கப்பிடறி சொறி மீனானது கடல் உயிரினங்கள் மற்றும் சிறிய சொறிமீன்கள் போன்ற இரையைப் பிடிக்கவும், இழுக்கவும், சாப்பிடவும் அதன் உணர்நீட்சிகளைப் பயன்படுத்துகிறது.
# வலைவாசல்:சமணம்/சமண அறிஞர்/4

<div>  
</div>  

**ஆச்சாரிய பத்திரபாகு** (பொ.ஊ.மு. அண். 367 - அண். 298) என்பவர் சமணத்தின் *திகம்பரப்* பிரிவின் படி, சமணத்தின் இறுதி *சுருதகேவலின்* (கேள்வி வழியில், அதாவது மறைமுகமாக எல்லாம் அறிந்தவர்) ஆவார். ஆயினும், *சுவேதாம்பரப்* பிரிவினர், இறுதிச் *சுருதகேவலின்* *ஆச்சாரிய தூலபத்திரர்* எனவும் பத்திரபாகு இதனை வெளிப்படுத்துவதைத் தடுத்துவிட்டார் எனவும் கருதுகின்றனர். பிளவுபடாத சைன சங்கத்தின் இறுதி *ஆச்சாரியர்* ஆவார். இவர் மௌரியப் பேரரசை நிறுவிய சந்திரகுப்த மௌரியனின் அகநிலைசார் ஆசிரியராக விளங்கினார்.  

பத்திரபாகு புண்டராவர்த்தனத்தில் பிறந்தார். (இப்பகுதி இன்றைய மேற்கு வங்காளத்தின் வட பகுதி மற்றும் வங்காளத்தேசத்தின் வடமேற்குப் பகுதிகளை உள்ளடக்கிய வடக்கு வங்காளப் பகுதியில் அமைந்துள்ளது.) இக்காலப்பகுதியில், மௌரியர்களின் இரண்டாம் தலைநகராக உச்சைனி விளங்கியது. இவருக்கு ஏழு அகவையாக இருக்கும்போது, கோவர்த்தன மகாமுனி இவரே இறுதி சுருத கேவலியாக இருப்பார் எனக் கண்டு, இவரது துவக்கக் கல்வியை வழங்கும் பொருட்டு இவரைத் தம்முடன் அழைத்துச் சென்றார். சுவேதாம்பரப் பிரிவின் படி, இவர் பொ.ஊ.மு. 433 இலிருந்து பொ.ஊ.மு. 357 வரை வாழ்ந்துள்ளார். திகம்பரப் பிரிவினர், இவர் பொ.ஊ.மு. 365ல் இறந்தாக முடிவு செய்துள்ளது. நட்டுபாய் சா என்பவர், இவர் பொ.ஊ.மு. 322 இலிருந்து 243 வரை வாழ்ந்ததாக முடிவு செய்துள்ளார்.  

மகாவீரரால் மீள ஒழுங்கமைக்கப்பட்ட சமயப் பிரிவின் தலைவரான யசோபத்திரருக்கு (பொ.ஊ.மு. 351-235) இரு முதன்மைச் சீடர்கள் இருந்தனர். ஒருவர் சம்பூதவிசயரும் (பொ.ஊ.மு. 347-257) மற்றையவர் பத்திரபாகுவும் ஆவார். யசோபத்திரரின் மறைவுக்குப் பின், இச் சமயப்பிரிவு இவ்விரு சீடர்களின் தலைமையின் கீழ் இரண்டாகப் பிளவுற்றது.  
| <div>**...காப்பகம்** | <div>**...பரிந்துரை**
</div> | } |
| --- | --- | --- |

<noinclude>  

</noinclude>
# ரேசுமா குரேசி

**ரேசுமா குரேசி** (Reshma Qureshi) ஓர் இந்திய வடிவழகி, அமில எரிப்பிற்கு எதிரான சமூக செயற்பாட்டாளர் ஆவார். இந்தியாவில்,தில்லியினைத் தலைமையிடமாகக் கொண்டு செயல்படும் *மேக் லவ் நாட் ஸ்கேர்ஸ்* எனும் தொண்டு நிறுவனத்தில் முக்கிய பங்காற்றுகிறார்.  

## ஆரம்பகால வாழ்க்கை மற்றும் தாக்குதல்
குரேசி இந்தியாவின் கிழக்கு மும்பையைச் சேர்ந்த வாடகை மகிழுந்து ஓட்டுநரின் இளைய மகளாகப் பிறந்தார். அவர்கள் இரண்டு படுக்கையறைகள் கொண்ட குடியிருப்பில் வசித்து வந்தனர், அந்தக் குடியிருப்பில் தான் குடும்பத்தின் பத்து உறுப்பினர்களும் இருந்தனர். இவர் பள்ளியில் வணிகவியல் பிரிவினைப் பயின்றார்.  

19 மே 2014 அன்று, தனது பதினேழாம் வயதில், குரேசி கந்தக அமிலம் கொண்டு தாக்கப்பட்டார்.தேர்வு எழுதுவதற்காக அலகாபாத்திற்கு பயணம் செய்து கொண்டு இருந்த போது தனது மைத்துனன் மற்றும் அவருடன் வந்த இரண்டு நபர்களால் அவர் தாக்குதலுக்கு ஆளானர். இந்த தாக்குதல் உண்மையில் அவளுடைய சகோதரி குல்சனை இலக்காகக் கொண்டு நடத்தப்பட்டது ஆகும். ஆனால் அவருக்குப் பதிலாக குரேசி தாக்குதலுக்கு உள்ளானார். தாக்குதலுக்குப் பிறகு மற்ற இரண்டு தாக்குதல்காரர்களும் கைது செய்யப்படவில்லை என்றாலும், அவரது மைத்துனர் கைது செய்யப்பட்டார்.  

தாக்குதலுக்குப் பிறகு, அவரது முகம் மற்றும் கைகளில் பல வடுக்கள் இருந்தது, ஒரு கண் பார்வையினை அவர் முழுவதுமாக இழந்து இருந்தார் இதனால் தற்கொலை செய்து கொள்ளும் எண்ணம் அவருக்கு ஏற்பட்டதாகக் கூறுகிறார்.  

குணமடைந்த பிறகு, குரேசி அமிலத் தாக்குதல்கள் மற்றும் இந்தியாவில் அமில விற்பனையை முடிவுக்கு கொண்டுவருவதற்கான பிரச்சாரங்களில் ஈடுபட்டார். "தாக்கப்பட்டவர்களுக்கு குரல் கொடுப்பதை" நோக்கமாகக் கொண்ட *மேக் லவ் நாட் ஸ்கார்ஸ்* பிரச்சாரத்தின் முகமாக ஆனார். அமில விற்பனைக்கு எதிராக பிரச்சாரம் செய்வதற்கான ஒரு வழியாக அவர் வலைத்தளங்களில் அழகிற்கான பயிற்சிகளை உருவாக்கத் தொடங்கினார். அகலுவகக் குடிமகாரர்கள் இந்த நிகழ்படங்களை "அபத்தமான அதிகாரம்" என்று அழைத்தனர்.  

செப்டம்பர் 2017 இல் *இந்தியா நியூ இங்கிலாந்து* செய்திக்கு அளித்த பேட்டியில், குரேசி தன்னைத் தாக்கியவரிடம் பேசினாரா என்று கேள்வி கேட்கப்பட்டது. ஆதற்கு அவர் ,"நான் தாக்குதல் நடத்தியவர் அல்லது அவரது குடும்பத்தினரிடம் பேசவில்லை, ஆனால் நான் அவரை இரண்டு மாதங்களுக்கு முன்பு நீதிமன்றத்தில் சந்தித்தேன். உண்மையைச் சொல்ல வேண்டும் எனில் நான் அவனது தொண்டையைப் பிடுங்க விரும்பினேன், அவர் என்னைப் பார்த்ததும், அவர் தனது வழக்கறிஞரிடமும் மக்களிடமும் கூறினார், "அவள் தற்போது முக்கிய நபராகவும் , ஒரு வடிவழகியாகவும் இருக்கிறார், சமூகத்தில் நல்ல இடத்தில் இருக்கிறாள், அதனால் என்னை விடுவிக்கவும் அல்லது விடுவிக்க எனக்கு உதவுங்கள் என்று அந்த நபர் கூறியதாகக் கூறுகிறார்".  

## வடிவமைப்புத் துறை
குரேஷி இந்தியாவில் *மேக் லவ் நாட் ஸ்கார்ஸ்* பிரச்சாரத்தில் முக்கியப் பங்கினை வகிக்கிறார். செப்டம்பர் 2015 நிலவரப்படி, அவரது நிகழ்படங்கள் 900,000 பார்வைகளைப் பெற்றுள்ளதாக நியூயார்க் டைம்ஸ் தெரிவித்துள்ளது குரேசியின் ஒப்பனையினை சிக்கா சான் என்பவரும் அவரது தலைமுடி சரி செய்யும் பணியினை ஆப்ரி லூட்ஸ் ஆகியோரும் மேற்கொண்டனர். "இந்த நிகழ்வில் கலந்து கொள்வது என்பது எனக்கு மிகவும் முக்கியமானது, ஏனென்றால் என்னைப் போன்ற பல பெண்கள் அமிலத் தாக்குதலில் இருந்து தப்பியவர்கள், இது அவர்களுக்கு தைரியத்தை அளிக்கும். மேலும், ஒரு புத்தகத்தை அதன் அட்டையின் மூலம் நீங்கள் மதிப்பிடக் கூடாது அதேபோல ஒருவரின் தோற்றத்தின் அடிப்படையில் மதிப்பிடும் நபர்களுக்கு எனது பங்களிப்பு ஒரு புதிய கண்ணோட்டத்தினை அளிக்கும் - நீங்கள் அனைவரையும் ஒரே கண்களால் பார்க்க வேண்டும்." என்று இந்த நிகழ்வில் கலந்து கொண்டது பற்றி கூறினார்.
# தூலபத்திரர்



**தூலபத்திரர்** (பொ.ஊ.மு. 297-198) என்பவர் சமணத்தின் சுவேதாம்பரப் பிரிவை நிறுவியவராவார். பொ.ஊ.மு. நான்காம் அல்லது மூன்றாம் நூற்றாண்டில் மௌரியப் பேரரசில் நிலவிய 12-ஆண்டு நீண்ட பஞ்சத்தின் போது இப்பிரிவு நிறுவப்பட்டது. இவர் பத்திரபாகு மற்றும் சம்பூதவிசயர் ஆகியோரின் சீடராவார். இவரது தந்தையான சகடால என்பவர், சந்திர குப்த மௌரியரின் வருகைக்கு முன்னரான நந்தப் பேரரசில் அமைச்சராக இருந்தார். இவரது சகோதரர் அரசின் முதன்மை அமைச்சராக ஆகிய வேளையில், தூலபத்திரர் சமணத் துறவியானார். ஏமச்சந்திரரால் 12-ம் நூற்றாண்டில் எழுதப்பட்ட சமண நூலில் இவரைப் பற்றிய குறிப்புகள் காணப்படுகின்றன.  

## வாழ்வு
தூலபத்திரர், தன நந்தனின் அமைச்சரான சகடாலவின் மகனும், சிறீகயனின் உடன்பிறப்புமாவார். மரபு முறைப்படி இவரது காலம் பொ.ஊ.மு. 297 இலிருந்து 198 வரையாகும். தன நந்தனின் அரசவை நாட்டியக்காரியான ரூப்கோசாவைக் காதலித்து அவளோடு வாழ்ந்து வந்தார். தனது தந்தையின் இறப்புக்குப் பின் அமைச்சுப் பொறுப்பை மறுதலித்து சமணத் துறவியானார். இவரது சகோதரர், பிற்காலத்தில் நந்தப் பேரரசின் முதன்மை அமைச்சரானார். இவர் சம்பூதவிசயர் (பொ.ஊ.மு. 347-257) மற்றும் பத்திரபாகு (பொ.ஊ.மு. 322-243) ஆகியோரின் சீடரானார். இவர் 12 ஆண்டுகள் துறவு வாழ்க்கை வாழ்ந்தார். இவர் தனது *சாதுர்மாச* காலப்பகுதியை ரூபகோசாவின் வீட்டில் கழித்தார். இக்காலப்பகுதியில் ரூபகோசா இவரைத் தமது துறவு வாழ்வினின்றும் வழுவச்செய்து தன்வசப்படுத்த முயன்று தோற்றுப்போனாள். அதற்கு மாறாக, தூலபத்திரர் அவளை சிராவிகையாக (சமண இல்லறப் பெண்) உறுதிமொழி ஏற்கச்செய்தார்.  

இவர் 14 *பூர்வங்*களையும் (முன்னைப் புனிதநூல்) பத்திரபாகுவிடமிருந்து கற்றதாகக் கூறப்படுகிறது. சுவேதாம்பர மரபின்படி, இறுதி அகநிலைசார் அனைத்துமறிந்தவர் (*சுருதகேவலின்*) எனக் கருதப்படுகிறார். எனினும், திகம்பர மரபு இதனை மறுக்கின்றது. இவருக்குப் பின்னர், இவரது சீடர்களான மகாகிரி மற்றும் சுகத்தி ஆகியோர் தலைமைப் பொறுப்பேற்றனர். திகம்பர நூல்களில், 12-ஆண்டுப் பஞ்ச காலத்தின்போது தூலபத்திரர் அரையாடை அணிவதை அனுமதித்தாரெனக் குறிப்பிடப்பட்டுள்ளது. இதன் விளைவாக, சுவேதாம்பரர் எனும் புதிய பிரிவு கிளைத்தது. ஏமச்சந்திரரால் 12-ம் நூற்றாண்டில் எழுதப்பட்ட சமண நூலில் இவரைப் பற்றிய குறிப்புகள் காணப்படுகின்றன.
# வலைவாசல்:சமணம்/சமண அறிஞர்/5

<div>  
</div>  
**தூலபத்திரர்** (பொ.ஊ.மு. 297-198) என்பவர் சமணத்தின் சுவேதாம்பரப் பிரிவை நிறுவியவராவார். பொ.ஊ.மு. நான்காம் அல்லது மூன்றாம் நூற்றாண்டில் மௌரியப் பேரரசில் நிலவிய 12-ஆண்டு நீண்ட பஞ்சத்தின் போது இப்பிரிவு நிறுவப்பட்டது. இவர் பத்திரபாகு மற்றும் சம்பூதவிசயர் ஆகியோரின் சீடராவார். இவரது தந்தையான சகடால என்பவர், சந்திர குப்த மௌரியரின் வருகைக்கு முன்னரான நந்தப் பேரரசில் அமைச்சராக இருந்தார். இவரது சகோதரர் அரசின் முதன்மை அமைச்சராக ஆகிய வேளையில், தூலபத்திரர் சமணத் துறவியானார். ஏமச்சந்திரரால் 12-ம் நூற்றாண்டில் எழுதப்பட்ட சமண நூலில் இவரைப் பற்றிய குறிப்புகள் காணப்படுகின்றன.  

தூலபத்திரர், தன நந்தனின் அமைச்சரான சகடாலவின் மகனும், சிறீகயனின் உடன்பிறப்புமாவார். மரபு முறைப்படி இவரது காலம் பொ.ஊ.மு. 297 இலிருந்து 198 வரையாகும். தன நந்தனின் அரசவை நாட்டியக்காரியான ரூபகோசாவைக் காதலித்து அவளோடு வாழ்ந்து வந்தார். தனது தந்தையின் இறப்புக்குப் பின் அமைச்சுப் பொறுப்பை மறுதலித்து சமணத் துறவியானார். இவரது சகோதரர், பிற்காலத்தில் நந்தப் பேரரசின் முதன்மை அமைச்சரானார். இவர் சம்பூதவிசயர் (பொ.ஊ.மு. 347-257) மற்றும் பத்திரபாகு (பொ.ஊ.மு. 322-243) ஆகியோரின் சீடரானார். இவர் 12 ஆண்டுகள் துறவு வாழ்க்கை வாழ்ந்தார். இவர் தனது *சாதுர்மாச* காலப்பகுதியை ரூபகோசாவின் வீட்டில் கழித்தார். இக்காலப்பகுதியில் ரூபகோசா இவரைத் தமது துறவு வாழ்வினின்றும் வழுவச்செய்து தன்வசப்படுத்த முயன்று தோற்றுப்போனாள். அதற்கு மாறாக, தூலபத்திரர் அவளை சிராவிகையாக (சமண இல்லறப் பெண்) உறுதிமொழி ஏற்கச்செய்தார்.  
| <div>**...காப்பகம்** | <div>**...பரிந்துரை**
</div> | } |
| --- | --- | --- |

<noinclude>  

</noinclude>
# விஜயலட்சுமி ரமணன்


**விஜயலட்சுமி ரமணன்** (*Vijayalakshmi Ramanan*) விசிட்ட சேவா பதக்கம் (27 பிப்ரவரி 192418 அக்டோபர் 2020) ஓர் இந்திய மருத்துவரும், இராணுவ அதிகாரியுமாவார். இவர் இந்திய வான்படை அதிகாரியாக நியமிக்கப்பட்ட முதல் பெண்ணும் ஆவார். மேலும் இந்தியாவின் பல இராணுவ மருத்துவமனைகளில் அறுவை சிகிச்சை நிபுணராக பணியாற்றினார். 1977இல் இராணுவத்தின் விசிட்ட சேவா பதக்கத்தைப் பெற்றார். கடைசியாக 1979இல் ஒரு பிரிவின் தளபதியாக பணியாற்றி ஓய்வு பெற்றார்.  

## ஆரம்ப கால வாழ்க்கை
விஜயலட்சுமி 1924 பிப்ரவரி 27 அன்று சென்னையில் பிறந்தார். இவரது தந்தை டி.டி. நாராயண ஐயர் முதலாம் உலகப் போர் வீரராகவும் பின்னர் சென்னையில் பொது சுகாதார அதிகாரியாகவும் இருந்தார். இந்தியாவிலுள்ள இராணுவ மருத்துவமனைகளில் மகளிர் மருத்துவ நிபுணராக பணியாற்றியதோடு மட்டுமல்லாமல், 1962, 1966, 1971ஆம் ஆண்டுகளில் நடந்த போர்களின் போது இவர் சேவை உறுப்பினர்களுக்கு மருத்துவ சேவையையும் வழங்கினார். இவர் சலகள்ளி, கான்பூர், சிக்கந்தராபாத், பெங்களூருவில் உள்ள ஆயுதப்படை மருத்துவமனைகளில் பணியாற்றினார். இந்த நேரத்தில் இவர் செவிலையர் அதிகாரிகளுக்கு மகப்பேறியலையும், மகளிர் மருத்துவத்தையும் கற்பித்தார்.
# சென்னையில் ந.ந.ஈ.தி பண்பாடு

சென்னையில் நங்கை, நம்பி, ஈரர், திருனர் (LGBT culture in Chennai) பண்பாடு பன்முகத்தன்மையுடன் காணப்படுகிறது. இவரகள் வரலாற்று ரீதியாக விளிம்பு நிலையில் இருந்தனர். இவர்களின் மேம்பாட்டிற்காக குறிப்பாக திருநங்கைகள் முன்னேற்றத்திகான செயல்பாடுகள் மற்றும் ஆண்விழை ஆண் பாலியல் உறவு கொள்பவர்களை எயிட்சில் இருந்து பாதுகாப்பதற்கான நடவடிக்கைகள் எடுக்கப்பட்டு வருகிறது.  

## நிறுவனங்களின் பட்டியல்

சென்னையில் தற்போது 15 க்கும் மேற்பட்ட குழுக்கள் நங்கை, நம்பி, ஈரர், திருனர்களின் பிரச்சினைகளை களைவதற்காகப் பணிபுரிந்து வருகிறது. அவற்றில் பெரும்பாலானவை அந்தச் சமூக மக்கள் ஒன்றிணைந்து நடத்துவதும் இன்னும் சில தொண்டு நிறுவனங்கள் மூலம் நடத்தப்படுவது ஆகும்.  

இந்தக் குழுக்களில் பெரும்பாலானவை, 2009 ஆம் ஆண்டில் உருவாக்கப்பட்ட , முறைசாரா சென்னை வானவில் கூட்டணியின் ஒரு பகுதியாகும். இந்த குழு 2014 இல் மாநிலம் முழுவதும் உள்ள குழுக்களின் உறுப்பினர்களுடன் தமிழ்நாடு வானவில் கூட்டணியை விரிவுபடுத்துவதற்காக உருவாக்கப்பட்டது ஆகும்.  

### ஆராய்ச்சி
நங்கை, நம்பி, ஈரர், திருனர் பிரச்சினைகளில் சமூக அறிவியல் மற்றும் உயிரியல் மருத்துவ ஆராய்ச்சிகளை மேற்கொள்ள சமூக குழுக்களுடன் கூட்டாக இருக்கும் இரண்டு ஆராய்ச்சி நிறுவனங்கள் சென்னையில் உள்ளன. பாலியல் மற்றும் சுகாதார ஆராய்ச்சி மற்றும் கொள்கைக்கான மையம் திருநங்கைகள் சமூகத்தில் எதிர்கொள்ளும் சிக்கல்கள் மற்றும் அவப்பெயர்கள் ஆகிய குறித்து அதில் தெளிவாக வெளியிடப்பட்டுள்ளது. காசநோய்க்கான தேசிய ஆராய்ச்சி நிறுவனம் (NIRT), சமூகக் குழுவான சகோதரன் மற்றும் ஆர்வர்டு பல்கலைக்கழக பொது சுகாதாரப் பள்ளியுடன் இணைந்து ஆண்களுடன் உடலுறவு கொள்ளும் ஆண்களிடையே மனநலம் மற்றும் எச்.ஐ.வி தடுப்பு பற்றிய ஆய்வுகளை மேற்கொள்கிறது.  

## சென்னையின் ந.ந.ஈ.தி வரலாற்றில் குறிப்பிடத்தக்க நிகழ்வுகள்
1986: *பிரித்தானிய கவுன்சிலில்* *மை பியூட்டிஃபுல் லாண்ட்ரட்* எனும் ஒரே பாலின காதல் சென்னையில் முதல் முறையாக திரையரங்கில் ஒலிபரப்பானது.1993 இல் சமூக எய்ட்சு தன்னார்வலரான சேகர் பாலசுப்ரமணியம் ஓரினச்சேர்க்கையாளராகவும் HIV- பாத்க்கப்பட்ட நபராகவும் தன்னை அறிமுகப்படுத்துக் கொண்டார். 1998 இல் சகோதரன் எனும் முதல் பாலியல் சிறுபான்மையினர் நலனுக்கான குழு சென்னையில் முதமுதலில் உருவானது. 1999 இல் *கே சென்னை* எனும் மின்னஞ்சல் பட்டியல் உருவாக்கப்பட்டது.2006: Orinam.net எனும் இணையதளம் தொடங்கப்பட்டது . 2006 இல் திருநங்கை வாலிபரான பாண்டியம்மாள்/பாண்டியனின்சென்னை காவல்துறையினரின் பாலியல் துஷ்பிரயோகம் காரணமாக தற்கொலை செய்து கொண்டார். 2007 இல் *சங்கமா* சென்னையில் உருவானது. 2007 இல் சக்தி ஆதார மையம் உருவாக்கப்பட்டது,. 2008 இல்ரோஸ் வெங்கடேசன் சென்னை தொலைக்காட்சியில் முதல் திருநங்கை நிகழ்ச்சித் தொகுப்பாளராக ஆனார்.  
## ந.ந.ஈ.தி பணியிட கருத்தரங்கம்
மே 2017 இல், வேலை செய்யும் இடங்களில் நங்கை, நம்பி, ஈரர், திருனர் சமூகம் எதிர்கொள்ளும் சவால்களைப் பற்றி விவாதிக்க உரிமையாளர்கள், ஊழியர்கள் மற்றும் ஆர்வலர்களை ஆகியோர் ஒண்றினைந்த ஒரு நிகவ்ழானது சென்னையில் நடந்தது. இந்த ந.ந.ஈ.தி பணியிட கருத்தரங்கு, ந.ந.ஈ.தி பணியிடம்-இந்தியாவில் உரையாடலை விரிவுபடுத்துதல் எனும் தலைப்பில் *ஆர்எல்எக்ஸ் , பிரைட் பவுண்டேஷன் , ஓரினம்* ஆகியன இணைந்து இந்த கருத்தரங்கத்தினை நடத்தினர்.  

*எல்செவியரின்* மூத்த துணைத் தலைவர் மைக்கேல் கோல்மன், கோத்ரெஜ் இந்தியா கலாச்சார ஆய்வகங்களின் தலைவர் பரமேஷ் ஷஹானி, தொண்டு நிறுவனத்தின் நிறுவனர் சுனில் மேனன், வழக்கறிஞர் பூங்குழலி பாலசுப்பிரமணியன், ரிதேஷ் ரஜனி, பன்முகத்தன்மை நிபுணர் மற்றும் பத்திரிகையாளர் லாவண்யா நாராயண் உள்ளிட்ட பலர் அந்தக் குழுவில் இருந்தனர்.  
- 
-
# பப்லோ கங்குலி

**பப்லோ கங்குலி** (Pablo Ganguli) ஒரு தொழில்முனைவோர், கலைஞர், தயாரிப்பாளர், இயக்குநர் மற்றும் இசையரங்குச் செயலாளர் ஆவார். இவர் பல சர்வதேச விழாக்கள், இயக்கங்கள் மற்றும் கலை, இலக்கியம், ஊடகங்களின் உச்சிமாநாடு, திரைப்பட வெளியீடு ஆகியவனற்றை தனது *லிபெரட்டம்* நிறுவனத்தின் மூலம் நடத்தியுள்ளார் .  

கங்குலியின் அமைப்பான *லிபெரட்டம்* சுற்றுச்சூழல், மனித உரிமைகள், பேச்சு சுதந்திரம் மற்றும் பிற முக்கிய பிரச்சனைகளையும் ஊக்குவிக்கிறது.  

## ஆரம்ப கால வாழ்க்கை
கங்குலி இந்தியாவின் மேற்கு வங்காளத்தின் கொல்கத்தாவில் ஒரு பெங்காலி இந்து பிராமண குடும்பத்தில் பிறந்தார். ஆசியாவின் முதல் நோபல் பரிசு பெற்ற வங்காள கவிஞரான ரவீந்திரநாத் தாகூரின் தனிச் செயலாளராக இவருடைய பெரியப்பாக்களில் ஒருவர் இருந்தார் என்று சில ஆதாரங்கள் கூறுகின்றன. இவரை அவரது பாட்டி வளர்த்தார் என்றும் அவர் தனது தாயை சந்தித்ததில்லை என்றும் கூறினார், மேலும் அவரது குழந்தை பருவத்தில் அவரது தந்தை மாதத்திற்கு ஒரு முறை மட்டுமே பார்க்க வருவதாகவும் கூறினார்.  

## தொழில் வாழ்க்கை
2001 ஆம் ஆண்டு தனது 17 வது வயதில் கங்குலி தனது நிறுவனமான *லிபெரட்டம்* மூலம் உலகெங்கும் நிகழ்ச்சிகளை ஏற்பாடு செய்தார்.  

ஆகஸ்ட் 2006 இல், *லண்டனின் ஈவினிங் ஸ்டாண்டர்டில்* ஒரு கட்டுரையாளர், கங்குலி "கல்கத்தாவில் பிரெஞ்சு படிக்கும் ஒரு மாணவனாக இருந்து மூன்றே ஆண்டுகளில் உலகின் முன்னணி இலக்கிய வரவேற்புரை வழங்குநர்களில் ஒருவராக குறிப்பிடத்தக்க பயணத்தை மேற்கொண்டார்" என்று குறிப்பிட்டுள்ளார்.''  

மார்ச் 2011 இல், கங்குலி அவர் நடத்தும் கலாச்சார விழாக்கள் குறித்து பின்வருமாறு கூறினார்: “இது ஒரு வேலை அல்ல. இது என் வாழ்க்கை. அதைத்தான் நான் கனவு காண்கிறேன்”. பலரிடம் உதவித் தொகை பெற்று தான் அவர் இந்த திருவிழாக்களை நடத்தி வருகிறார். அதனைப் பற்றி குறிபிடுகையில் இது "எளிதானது அல்ல, கடின உழைப்பு தேவைப்படுகிறது" என்று அவர் கூறுகிறார். அவர் தனது விழாக்களில் கலந்து கொள்ளும் பேச்சாளர்களுக்கு பணம் கொடுப்பதில்லை: "இது ஆஸ்கார் விழாவில் கலந்து கொள்வதற்காக ஒருவருக்கு கட்டணம் கொடுப்பது போன்றது." என்று அதனைப் பற்றி குறிப்பிடுகிறார்.  

### ஐக்கிய இராச்சியத்தில் கலாச்சார விழாக்கள்
2005 ஆம் ஆண்டு கங்குலி ஐக்கிய இராச்சியத்திற்கு சென்றார். அதே நேரத்தில், அவர் உலகின் பல்வேறு பகுதிகளில் கலாச்சார விழாக்களை உருவாக்கி இயக்கத் தொடங்கினார்.  

### இந்தியா

### புதிதில்லி
ஹிந்துஸ்தான் டைம்ஸ் 7–9 ஏப்ரல் 2006 இல் *கிடாப் எனும் இலக்கிய நிகழ்வினை* ,இந்தியாவின் தெற்கு தில்லியில் உள்ள இந்திய வாழிட மையத்தில் நடத்தியது. தி டைம்ஸ் ஊடக பங்களிப்பாளராக செயல்பட்டது.இது இந்தியாவின் முதல் சர்வதேச இலக்கிய விழா ஆகும்.  

#### *கிடாப்* மும்பை

### சீனா

#### ***லிபரடாம்* ஆங்காங்**
*ஆசிய டாட்லர் மற்றும் வோல் ஸ்ட்ரீட் ஜர்னல்* 2012 இல் ஆங்காங்கில் கங்குலி இலக்கிய கலாச்சார விழாவினை நடத்த உள்ளதாக அறிவித்தது. பங்கேற்பாளர்களில் *பாரெல் வில்லியம்ஸ்*, *ரோஸி டி பால்மா, பால் ஷ்ரேடர், தாமஸ் ஹீதர்விக், டேனியல் வு மற்றும் கலீல் ஃபாங்* ஆகியோர் பங்கேற்பாளர்கள் ஆவர்.
# வெண்டல் ரோட்ரிக்சு

**வெண்டெல் ரோட்ரிக்சு** (Wendell Rodricks (28 மே 1960&nbsp;- 12 பிப்ரவரி 2020) ஓர் இந்திய ஆடை வடிவமைப்பாளர் மற்றும் இந்திய மாநிலமான கோவாவைத் தளமாகக் கொண்ட எழுத்தாளர் ஆவார். அவர் சமூக காரணங்களுக்காகவும், சுற்றுச்சூழல் மற்றும் ஓரினச் சேர்க்கையாளர் உரிமைகளுக்காகவும் செயற்பாட்டாளருமாவார். 2014 ஆம் ஆண்டில், இந்திய அரசு அவருக்கு நான்காவது மிக உயர்ந்த குடிமையியல் விருதான பத்மசிறீ விருதை வழங்கியது.  

## ஆரம்ப கால வாழ்க்கை
ரோட்ரிக்சு 28 மே 1960 மும்பை , பரேலில் உள்ள கிரேட்டா மற்றும் ஃபெலிக்ஸ் கோவன் கத்தோலிக்க குடும்பத்தில் பிறந்தார். அவர் ராபின், செஸ்டர் மற்றும் ஜோயலின் அண்ணன் ஆவார். குடும்பத்தின் அசல் குடும்பப்பெயர் "ரோட்ரிகியூசு" ஆகும். ஆனால் அவரது தாத்தா காலத்தில் எழுத்துப்பிழையின் காரணமாக பின்னர் "ரோட்ரிக்சு" என்று மாற்றப்பட்டது. அவர் மாகிமில் வளர்ந்தார் இதன் பிறகு, அவர் 1982 இல் மஸ்கட் நகரில் *ராயல்* *ஓமான் போலீஸ் (ROP) ஆபீசர்ஸ்* சங்கத்தின் உதவி இயக்குனராகச் சேர்ந்தார். பின்னர் அவர் ஆடை வடிவமைப்பு பற்றி படிப்பதற்காக லாஸ் ஏஞ்சல்ஸ் மற்றும் பாரிஸ் சென்றார்.  

## தொழில் வாழ்க்கை

### ஆடை வடிவமைப்பு
ரோட்ரிக்சு, கார்டன் வரேலி, லக்மா அழகுசாதனப் பொருட்கள் மற்றும் தே பீர்ஸ் ஆகிய நிறுவனங்களுக்கு வடிவமைப்பதன் மூலம் தனது தொழில் வாழ்க்கையைத் தொடங்கினார். பாரிசில் தனது முதல் உடைமைப்பட்டியலை கையில் வைத்திருந்தபோது, "உங்கள் ஆடைகள் உங்கள் நாட்டினைப் பிரதிபலிக்கும் வகையில் இருக்குமாரு அமைக்கவும்" என அவருக்கு அறிவுறுத்தப்பட்டது.  

ரோட்ரிக்சு உல்லாச விடுதி உடைகள் மற்றும் சுற்றுச்சூழலுகு உகந்த ஆடைகளை வடிவமைப்பதில் முன்னோடியாக இருந்தார். 2010 இல், அவர் குன்பி புடவையின் பாரம்பரிய கோவான் உடையில் ப்துமையான மாற்றங்களைக் கொண்டு வந்தார். அவர் பிரதிபா பாட்டீல், பிரியங்கா காந்தி மற்றும் சோனியா காந்தி ஆகியோரை அதன் புரவலர்களாக இருக்கச் சம்மதம் பெற்றார். இதனால் இதன் விலையானது 700 ரூபாய் முதல் 7000 ரூபாய் வரை அதிகரித்து நெசவாளர்களின் நலனுக்கு உதவியது. அவர் காதி இயக்கத்தின் ஒரு பகுதியாக இருந்தார், மேலும் 2011 ஆம் ஆண்டில் ஜெர்மனியின் நியூரம்பெர்க்கில் நடந்த உலகின் மிகப்பெரிய கரிம கண்காட்சியான *பயோஃபாக்கில்* காதி பற்றிய விழிப்புணர்வினை ஏற்படுத்தினார்.  

### நடிப்பு
ரோட்சிக்சு 2003 ஆம் ஆண்டு *பூம்* மற்றும் 2002 ஆம் ஆண்டில் *ட்ரூ வெஸ்ட்* என்ற தொலைக்காட்சி நாடகத்தில் சிறிய தோற்றத்தில் தோன்றினார். அவர் 2008இல் வெளியான *பேஷன்* திரைப்படத்திலும் நடித்தார்.  

## செயற்பாட்டாளராக

வென்டெல் ரோட்ரிக்சு மும்பையில் ஆண்டுதோறும் திரையிடப்படும் ந.ந.ஈ.தி திரைப்பட விழாவான *காஷிஷ் மும்பை சர்வதேச குய திரைப்பட* *விழாவின்* புரவலராக இருந்தார், மேலும் 2012 இல் சிறந்த சுவரொட்டி வடிவமைப்பிற்கான விருது ஒன்றினையும் உருவாக்கி தொடர்ந்து ஆதரவும் வழங்கி வருகிறார். கௌரவ நடுவராக ஒவ்வொரு ஆண்டும் செயல்பட்டு வருகிறார்.  

## எழுத்து வாழ்க்கை
ரோட்ரிக்சு பயணம் மற்றும் கலை பற்றிய தகவல்களை வழங்கும் இதழ்களில் பங்களித்தார்.. பின்னர் 2012 இல், ரோட்ரிக்சு தனது சுயசரிதையை *தி கிரீன் ரூம்* என்ற தலைப்பில் வெளியிட்டார். இது ஒரு சக எழுத்தாளர் இவரிடம் விட்ட சவாலின் காரணமாக இதனை வெளியிட்டார்.  

## விருதுகள்

- 2014 இல் பத்மசிறீ
- ரெயின்போ வாரியர் விருது 2014 இல் *காஷிஷ் மும்பை சர்வதேச குய திரைப்பட விழா*
# நாசு ஜோசி


**நாசு ஜோஷி** (Naaz Joshi பிறப்பு டிசம்பர் 31, 1984 புதுடெல்லி இந்தியாவில் ) இந்தியாவின் முதல் திருநங்கை சர்வதேச அழகு ராணி, ஒரு மாற்றுப் பாலினத்தவர் உரிமை ஆர்வலர் மற்றும் ஒரு ஊக்கமளிக்கும் பேச்சாளர் ஆவார்.  

ஜோசி தொடர்ச்சியாக மூன்று முறை திருநங்கை உலக அழகிப் போட்டியில் வென்றார். அவர் இந்தியாவின் முதல் திருநங்கை முகப்பு அட்டை வடிவழகி ஆவார். மாறாப் பாலினர் பெண்களுடன் சர்வதேச அழகுப் போட்டியில் வென்ற உலகின் முதல் திருநங்கை இவர் ஆவார். வர் இந்தியாவின் முதல் திருநங்கை வடிவழகி ஆவார்.  

## ஆரம்ப கால வாழ்க்கை
இவர் முஸ்லிம் தாய் மற்றும் இந்து பஞ்சாபி தந்தைக்கு மகளாகப் பிறந்தார். இவரது இயற்பெயர் ஐசியா ஜோசி ஆகும். 7 வயதிலேயே, இவரது குடும்பம் இவரது பெண்ணிய நடத்தைக்காக சமூகத்தில் இருந்து வரும் கேலிகளைத் தவிர்ப்பதற்காக மும்பையில் உள்ள ஒரு தொலைதூர உறவினர் ஒருவரின் வீட்டிற்கு அனுப்பியது. அவர் தனது அன்றாட வாழ்க்கைக்காக நடன மதுக்கடைகள் மற்றும் உணவகங்களில் வேலை செய்தார். பின்னர், அவர் தேசிய உடையலங்கார தொழில்நுட்பக் கல்லூரியில் சேர்ந்தார் மற்றும் ஆடை வடிவமைப்பதில் முறையான படிப்பை முடித்தார்.  

18 வயதில், நாசு தனது உறவினர், பிரபல மொரிஷிய வடிவழகரான விவேகா பாபாஜியை சந்தித்தார். விவேகாவின் உதவி மற்றும் ஆதரவின் மூலம் தான் நாசு தேசிய உடையலங்கார தொழில்நுட்பக் கல்லூரியில் சேர்ந்து கல்வி பயின்றார்.  

பின்னர் அவர் காசியாபாத்தில் உள்ள மேலாண்மை தொழில்நுட்ப நிறுவனத்தில் வணிக மேலாண்மை பிரிவில் தனது முதுகலைப் பட்டம் பெற்றார்.  

## தனிப்பட்ட வாழ்க்கை
ஜோஷி தனது பாலின மாற்று அறுவை சிகிச்சைக்கு தேவையான பணத்திற்காக பாலியல் தொழிலாளியாக வேலை செய்தார். 2018 ஆம் ஆண்டில், குர்கானில் உள்ள ஒரு உணவகத்தில் தனது முன்பதிவு நிராகரிக்கப்பட்டதால், அவர் பாலின பாகுபாட்டால் பாதிக்கப்பட்டதாகக் கூறினார். உணவகத்தின் இளைய ஊழியரிடம் இது தொடர்பாக *ஹிந்துஸ்தான் டைம்ஸ்* தொடர்பு கொண்ட போதிலும், "பாலின அடிப்படையிலான காரணங்களுக்காக" முன்பதிவு ரத்து செய்யப்பட்டதாக முதலில் கூறினாலும், பின்னர் "இந்த நிகழ்வில் கூறப்படும் அனைத்து விதமான பாகுபாடு குற்றச்சாட்டுகளும் பொய்யானது" என்று பொது மேலாளரால் மறுக்கப்பட்டது.  

நாசு இரண்டு மகள்களின் தாயாக உள்ளார். தங்களது குடும்பத்தினால் நிராகரிக்கப்பட இரு குழந்தைகளை இவர் தத்தெடுத்து உள்ளார்.நியூ இந்தியன் எக்ஸ்பிரஸிடம் பேசுகையில், தனது இளைய மகள் தனது 16 வயது தாயால் குப்பைத் தொட்டியில் வீசப்பட்டதாகக் கூறினார்.  

14 ஏப்ரல் 2014 அன்று இந்திய உச்ச நீதிமன்றத்தால் தேசிய சட்ட சேவை ஆணையம் திருநங்கைகளை மூன்றாம் பாலினமாக அங்கீகரிக்கப்பட்டபோது இந்தியாவின் திருநங்கைகளின் நிலை மேம்பட்டது அவர் சர்வதேச குடியரசு அழகியினை 2017 ஆம் ஆண்டிலும் *யுனைட்டட் நேஷன்* அழகியாகவும் வெற்றி பெற்றார்.  

ஐஐஎம் மாணவர்கள் மூன்றாம் பாலினத்தவர்களுக்கான உரிமைகளைப் பெற்றுத் தரும் விதமாக *மிஸ் வேர்ல்டு டைவர்சிட்டி* 2019 உடன் நேர்காணல் செய்தனர்  

இந்தியாவின் 72 வது சுதந்திர தின கொண்டாட்டத்தில் ஒரு நேர்காணலின் போது, இவர் நாட்டில் காதல் இலவசம் அல்ல என்றும், இவர் ஒரு பையனுடன் வாழ்ந்து வருவதாகவும், தான் திருநங்கை என்பதால் அவரது திருமணம் நிறுத்தப்பட்டதாகவும் கூறினார். இந்தியாவில் திருநங்கைகள் பெரும்பாலும் வெறுப்பிற்கு உள்ளாவதாக இவர் கூறுகிறார்.
# ராம் துலாரி சின்கா



**இராம் துலாரி சின்கா** (8 திசம்பர் 1922 – 31 ஆகத்து 1994) ஓர் தேசியவாதி, விடுதலைப் போராளி, இந்திய தேசிய காங்கிரசு சார்ந்த இந்திய மக்களவை உறுப்பினர் மற்றும் நடுவண் அமைச்சர். இந்திய கூட்டுறவு இயக்கத்தின் தந்தை எனப் போற்றப்படுபவரும் முதல் மக்களவையில் உறுப்பினராக இருந்தவருமான தாக்கூர் யுகல் கிசோர் சின்காவின் மனைவியுமாவார். மக்களவை உறுப்பினராக இராம் துலாரி சின்கா முதல் மூன்று இந்தியப் பிரதமர்களுடன் (ஜவகர்லால் நேரு, லால் பகதூர் சாஸ்திரி, இந்திரா காந்தி) பணியாற்றிய பெருமை உடையவர். இந்திரா காந்தி மற்றும் ராஜீவ் காந்தி அமைச்சரவைகளில் ஒன்றிய அமைச்சராகப் பொறுப்பு வகித்துள்ளார். பன்னாட்டு தொழிலாளர் அமைப்பின் துணைத் தலைவராக தேர்ந்தெடுக்கப்பட்டார். பீகார் மாநிலத்திலிருந்து முதுகலை பட்டம் பெற்ற முதல் பெண்மணி, ஆளுநராகப் பொறுப்பேற்ற முதல் பெண்மணி போன்ற பெருமைகளுக்கு உரியவர். 23 பிப்ரவரி 1988 முதல் 12 பிப்ரவரி 1990 வரை கேரள ஆளுநராக பொறுப்பாற்றி உள்ளார்.  

## அரசியல் பணிவாழ்வு

- 1952,முதல் பீகார் பேரவை உறுப்பினர்
- 1962,பட்னா மக்களவைத் தொகுதியிருந்து நாடாளுமன்ற உறுப்பினர்
- 1969, சட்டமன்ற உறுப்பினர்
- 1971-1977, மாநில அமைச்சரவை அமைச்சர், பீகார் அரசு (தொழிலாளர் நலம் மற்றும் வேலைவாய்ப்பு, சுற்றுலா, கரும்பு, சமூகநலம், சட்டமன்ற அலுவல்கள் துறைகளில்)
- 1980, சிவஹர் மக்களவைத் தொகுதியிலிருந்து மக்களவை உறுப்பினர்
- 1980-1984, ஒன்றிய துணை அமைச்சர் (தகவல் மற்றும் ஒளிபரப்பு, தொழிலாளர் மற்றும் புனரமைப்பு, தொழில், உருக்கு மற்றும் சுரங்கங்கள், வர்த்தகம், உள்துறை போன்ற பல்வேறு துறைகளில்)
- 1984, சிவஹர் மக்களவைத் தொகுதியிலிருந்து மக்களவை உறுப்பினர்
- 1984-1988, ஒன்றிய உள்துறை அமைச்சர்
- 1988-1990, கேரள ஆளுநர்
### தேர்தல் முடிவுகள்
**சட்டப் பேரவை தேர்தல் முடிவுகள்**  
| ஆண்டு | தொகுதி | பதிவான வாக்குகள் | வாக்கு % | வெற்றியாளர் |  |
| --- | --- | --- | --- | --- | --- |
| 1951 | 98. மேஜர்கஞ்ச் | 11520 | 51.73% | ஆம் |  |
| 1969 | 22. கோபால்கஞ்ச் | 15197 | 36.09% | ஆம் |  |
| 1972 | 22. கோபால்கஞ்ச் | 19749 | 42.36% | ஆம் | } |

**மக்களவை தேர்தல் முடிவுகள்**  
| ஆண்டு | தொகுதி | பதிவான வாக்குகள் | வாக்கு % | வெற்றியாளர் |  |
| --- | --- | --- | --- | --- | --- |
| 1962 | 35. பட்னா | 101687 | 44.89% | ஆம் |  |
| 1980 | 12. சிவகர் | 174188 | 41.95% | ஆம் |  |
| 1984 | 12. சிவகர் | 254881 | 52.45% | ஆம் | } |
## அரசியல் வாரிசு
இவரது அரசியல் மரபை முன்னெடுத்து மகனும் முனைவருமான மதுரேந்திர குமார் சிங் 1989ஆம் ஆண்டு சிவகர் மக்களவைத் தொகுதியில் காங்கிரசு சார்பில் போட்டியிட்டு வெற்றி பெற்றார்.  

மதுரேந்திரா பீகார் மாநில தேசிய இந்திய மாணவர் ஒன்றியம் மற்றும் பீகார் பிரதேச இளைஞர் காங்கிரசு ஆகியவற்றின் துணைத் தலைவராக உள்ளார். முன்னதாக மாவட்ட காங்கிரசு கமிட்டி தலைவராக இருந்துள்ளார். கடந்த 16 ஆண்டுகளாக பீகார் பிரதேச காங்கிரசு கமிட்டியின் செயற்குழு உறுப்பினராக இருந்து வருகிறார். இவர் பீகார் கூட்டுறவு இயக்கங்களில் முதன்மைப் பங்காற்றுவதுடன் மாநில கரும்பு உற்பத்தியாளர் சங்கத்தின் தலைவராகவும் உள்ளார்.  

## இதனையும் காண்க
- கேரள ஆளுநர்களின் பட்டியல்
- கோபால்கஞ்ச் மாவட்டம்
- சிவஹர் மக்களவைத் தொகுதி
# ராணி பவசங்கரி



**ராணி பவசங்கரி** (*Maharani Bhavashankari*) வங்காளத்தின் பூர்சூட் நகரை தலைமை இடமாக கொண்டு பூர்சூட் இராச்சியத்தை ஆண்ட அரசி ஆவார். இவரது ஆட்சி காலத்தில் பூர்சூட் இராச்சியம் கிழக்கு இந்தியாவின் வலிமை மிக்க, செழிப்பான மற்றும் சிறந்த இந்து இராச்சியமாக விளங்கியது. மேலும் இவர் ஒடிசாவின் லோஹானி பதான் சுல்தான்களை தோற்கடித்தவர்.  

## இளமை பருவம்
ராணி பவசங்கரி வங்காளத்தை சேர்ந்த ஒரு குலின் பிராமணர் குடும்பத்தில் பிறந்தார். இவரது தந்தை தினநாத் சவுத்தரி ஓர் சிறந்த போர் வீரர் ஆவார். இவர் நல்ல உயரமும், உடல் வாகும் பெற்ற தலைமை வீரர் ஆவார். இவர் தம் கட்டுபாட்டில் ஆயிரக்கணக்கான போர் வீரர்களை கொண்டு, அவர்களுக்கு போர் புரியும் நுட்பங்களை கற்றுக்கொடுத்தார். தினநாத் சவுத்தரி பூர்சூட் இராச்சியத்தின் மதிப்பு மிக்க தலைமை போர் வீரர் ஆவார். தினநாத் சவுத்தரி தம்பதிகளுக்கு மூத்த மகளாக பவசங்கரி பெந்தோ கோட்டையில் பிறந்தார். பவசங்கரியின் தாயார் தமது இரண்டாவது பிரசவத்தில் ஆண் குழந்தையை பெற்றெடுத்து பின் இறந்தார்.  

தனது இளய சகோதரர் தம் வளர்ப்பு தாயினால் வளர்க்கப்பட்டார். பவசங்கரி தனது தந்தையின் அரவணைப்பில் வளர்ந்தார். தனது தந்தையின் மூலம் குதிரை ஏற்றம், வாள்வீச்சு மற்றும் வில்வித்தை முதலிய போர் பயிற்சிகளை கற்று தேர்ந்தார். ஒரு போர் வீரரைப் போல போர் உடை அணிந்து தனது தந்தையுடன் குதிரை சவாரி செய்தார். பவசங்கரி பூர்சூட் இராச்சியத்தின் துணிச்சலான இளம் போர் வீரரைப் போல் வளர்ந்தார். பின்னர் இவர் போர் நுட்பங்கள், இராஜதந்திரம், அரசியல், சமூகவியல், தத்துவம் மற்றும் இறையியல் ஆகியவற்றில் கற்று தேர்ந்தார்.  
## திருமணம்

துணிச்சல் மிக்க இளம் பவசங்கரி வழக்கமாக தாமோதர் நதி பாயும் காட்டு பகுதியில் மான்களை வேட்டையாட செல்வார். ஒருமுறை வேட்டைக்கு செல்கையில் காட்டெருமைகள் அவரை தாக்கியது. அப்போது பவசங்கரி ஒரே ஈட்டி வீச்சால் காட்டெருமைகளை தாக்கி கொன்றார்.  
அந்த சமயத்தில் பூர்சூட் இராச்சியத்தின் மன்னர் ருத்திரநாராயணன் தாமோதர் வழியாக தமது படைகளுடன் சென்று கொண்டிருந்தார். காட்டெருமைகளை ஒரு இளம் பெண் ஈட்டியால் கொன்ற காட்சி அவரை கவர்ந்தது. ருத்திரநாராயணனுக்கும் பவசங்கரிக்கும் இடையிலான திருமணத்தை அரச குலக்குரு ஹரிதேவ் பட்டாச்சாரியார் நிச்சயித்தார்.  
பவசங்கரி ஆரம்பத்தில் தன்னை யார் ஒருவர் வாள் சண்டையில் போட்டியிட்டு வெற்றி பெருகிறாரோ அவரை திருமணம் செய்துகொள்ளலாம் என நினைத்தார்.  

ஆனால், ஒரு சாதாரண பெண் ஒரு நாட்டின் அரசருடன் வாள் சண்டையில் ஈடுபட முடியாததால் அவர் தன் முடிவை மாற்றிக்கொள்ள வேண்டியிருந்தது. எனவே இதன் பரிகாரமாக இருவரும் சேர்ந்து பூர்சூட் இராச்சியத்தின் குலதெய்வம் மற்றும் காவல் தெய்வமாக கருதப்படும் தெய்வமான ராஜபல்லவி தேவிக்கு முன்னால் பெரிய கொம்புகள் கொண்ட ஒரு இணை நீர் எருமைகள் மற்றும் ஒரு செம்மறியாட்டை பலியிட வேண்டும் என்று முடிவு செய்தனர். ராஜ்பால்ஹத் என இந்த பழைய தலைநகருக்கு இந்து தெய்வம் ராஜபல்லவி தேவியின் பெயரிடப்பட்டது.  

## ஆட்சிக்காலம்
திருமணத்திற்கு பின் அரசர் ருத்திரநாராயணன் மற்றும் அரசி பவசங்கரி தாமோதர் நதிக்கரையில் ஒரு புதிய அரண்மனையில் வாழ்ந்து வந்தனர். ஒரு அரசியாக தனது அரசரின் ஆட்சி பணியில் உதவி வந்தார் மேலும் தேசத்தின் போர் படைகளை நிர்வகிக்க சிறப்பு கவணம் செலுத்தி வந்தார். இவர் தொடர்ந்து பயிற்சி பெற்ற போர் வீரர்களை சந்திப்பது, தமது படை திறன்களை மேம்படுத்துதல், நவீனமயமாக்குதல் மற்றும் உள்கட்டமைப்பு வசதிகளை உயர்த்துவது என திறம்பட செயல்பட்டு வந்தார். ராணி பவசங்கரி ஒவ்வொரு வீரரையும் போர் நுட்பங்களை கற்று தேற ஊக்குவித்தார். படிப்படியாக போர் பயிற்சிகளை கட்டாயமாக்கினார். இராச்சியத்தின் எல்லைகளில் பல புதிய கோட்டைகளை உருவாக்கினார். பழைய கோட்டைகளை சீரமைத்தார்.
# நினா சௌபாலு

**நினா சௌபாலு** (*Nina Chaubal* 1992 இல் பிறந்தவர்) என்பவர் *டிரான்ஸ்லைன்* எனும் அமைப்பின் இணை நிறுவனர் மற்றும் முன்னாள் இயக்குநர் ஆவார். ஒரு முன்னணி நங்கை, நம்பி, ஈரர், திருனர் செயற்பாட்டாளர் மற்றும் திருநங்கை பெண்ணான, சௌபாலு குடியேற்றக் காவலில் வைக்கப்பட்டபோது,அந்த செய்தியானது தேசிய அளவில் கவனம் பெற்றது *தி நியூயார்க் டைம்ஸ்* மற்றும் சிகாகோயிஸ்ட் போன்ற வெளியீடுகளில் தேசிய அளவில் தலைப்புச் செய்திகளானது. அவர் 2011 ஆம் ஆண்டில் ஆற்றுப்படுகை நுட்பத்தில் ஆய்வுதவித் தொகை பெறுவதற்கு 2012 ஆம் ஆண்டில் தகுதி பெற்றார்.2012 ஆம் ஆண்டில், இல்லினாய்ஸ் பல்கலைக்கழகத்தில் மீக்கணித்தல் பயன்பாடுகளுக்கான தேசிய மையத்தில் ஒரு நிரலாளராகப் பணியாற்றினார். 2013 இல், திருநங்கையாக தன்னை அறிவித்தார். அவரது குடும்பம் அவரை ஏற்றுக் கொள்ளாத காரணத்தினால் அவர் குடும்பத்தினை விட்டுப் பிரிந்தார். 2014 ஆம் ஆண்டில், சவுபாலு திருநங்கை உதவிமையத்தினை கிரெட்டா மார்டெலாவுடன் இணைந்து அமெரிக்கா, கனடாவில் நிறுவினர். இருவருமே தற்கொலை செய்து கொள்ள வேண்டும் என்ற எண்ணத்தில் இருந்தவர்கள்.மார்டெலா தற்கொலைக்காக மருத்துவமனையில் சேர்க்கப்பட்டார். அதே மாதம், டிரான்ஸ் லைஃப்லைனில் செயல்பாட்டு இயக்குனராகப் பொறுப்பேற்றார். பிப்ரவரி 2015 இல், ந.ந.ஈ.தி சமத்துவத்திற்கான தேசிய மாநாட்டில் கலந்து கொண்டார்.  

நவ. 20, 2015 அன்று, சௌபாலு மற்றும் *டிரான்ஸ் லைஃப்லைன்* கனேடிய கிளையை தங்கள் செயல்பாடுகளில் தொடங்கினார்கள். ஏப்ரல் 2016 இல், சௌபாலு, *அமெரிக்கன் அசோசியேஷன் ஆஃப் சூசிடாலஜி மாநாட்டில்* "திருநங்கைகள் மத்தியில் தற்கொலை: புரிதல் மற்றும் சிகிச்சையில் புதிய வாய்ப்புகள்" என்ற குழுவில் கலந்து கொண்டார்.  

2018 ஆம் ஆண்டில், சவுபாலு ஒரு மென்பொருள் பொறியாளராக *ஹசிலில்* பதவியைப் பெற்றார், பின்னர் திருநங்கை உதவி எண்களின் செயல்பாடுகளுக்கு தலைமை வகிக்கும் Even.com இல் மாற்றப்பட்டார்.  

2019 ஆம் ஆண்டில், சௌபாலு "*நேர் இஸ் மை ரெஃபூஜ் (*எங்கே என் அடைக்கலம்?)" என்ற *அமெரிக்கன் இன் டிரான்சிசன் எனும் முதல் அத்தியாயத்தில் கலந்து கொண்டார்.*இது திருநங்கைகளின் நிறத்தைப் பற்றிய ஆவணப்படமாகும்.  

## விருதுகள் மற்றும் கவுரவங்கள்

- 2017 ஆம் ஆண்டில், சௌபாலு திருநங்கைகளுக்கான் நீதி, நிதி உதவி வழங்கும் சமூகத்தின் உறுப்பினராக நியமிக்கப்பட்டார்.

## தனிப்பட்ட வாழ்க்கை
சௌபாலு 2015 இல் கிரெட்டா மார்டெலா என்பவரை மணந்தார்.
# சீனிவாசன் பொறியியல் கல்லூரி, பெரம்பலூர்



**சீனிவாசன் பொறியியல் கல்லூரி** இந்தியாவின்,தமிழ்நாட்டில், பெரம்பலூர் மாவட்டத்தில் செயல்பட்டு வரும் பொறியியல் கல்லூரியாகும். தனலட்சுமி சீனிவாசன் கல்வி அறக்கட்டளையின் கீழ் 2006 ஆம் ஆண்டில் 5 பொறியியல் பிரிவுகளுடன் தொடங்கப்பட்டது. தமிழ்நாடு பொறியியல் சேர்க்கையில் கல்லூரியின் குறியீடு - 3823  

## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) , தேசிய கல்வி தரகட்டுபாட்டு நிறுவனம்(NAAC), சர்வதேச தரநிர்ணய அமைப்பு (ISO), யிருந்தும் இக்கல்லூரி அங்கீகாரம் பெற்றது.  

## இடம்
இக்கல்லூரியானது பெரம்பலூர்,துறையூர் சாலையில், அமைந்துள்ளது.  

## துறைகள்
### இளங்கலை
- வானூர்தி பொறியியல்
- கணினி அறிவியல் மற்றும் பொறியியல்
- இயந்திர பொறியியல்

### முதுகலை
- முதுகலை பொறியியல் - VLSI வடிவமைப்பு (Master of Engineering in Very Large Scale Integration Design)

## வசதிகள்
இந்த கல்லூரியின் உள்கட்டமைப்பு வகுப்பறைகள், ஆய்வகங்கள், விளையாட்டு மைதானங்கள், பேருந்துவசதி மற்றும் நூலகத்துடன் செயல்பட்டு வருகிறது.
# ஊர்மிளா சிங்



**ஊர்மிளா சிங்** (6 ஆகத்து 1946 – 29 மே 2018) இந்திய மாநிலமான இமாச்சலப் பிரதேசத்தின் முன்னாள் ஆளுநர். 25 சனவரி 2010 அன்று ஆளுநராகப் பணியமர்த்தப்பட்டார்.  

## இளமை
ஊர்மிளா சிங் தற்போது சத்தீசுகர் மாநிலத்திலுள்ள இராய்பூர் மாவட்டத்தில் பிங்கேசுவர் சிற்றூரில் பிறந்தவர். மத்திய இந்தியாவின் நிலவுடமை குடும்பமொன்றில் பிறந்த ஊர்மிளாவின் கொள்ளுத் தாத்தா இராசா நட்வர்சிங் ஓர் விடுதலை வீரர். இவர் பிரித்தானியர்களால் தூக்கிலிடப்பட்டார். மற்றும் சில உறவினர்கள் அந்தமான் சிறைகளில் அடைக்கப்பட்டு இருந்தனர்.  

ஊர்மிளா சிங் இளவயதிலேயே சத்திசுகரின் செராய்பள்ளி அரசர், வீரேந்திர பகதூர் சிங்கிற்கு திருமணம் செய்விக்கப்பட்டார். இவர்களுக்கு ஒரு மகளும் இரு மகன்களும் பிறந்தனர். ஊர்மிளா குடும்ப வாழ்வில் ஈடுபாட்டுடன் இருந்தார். வீரேந்திர சிங் முதன்மையான காங்கிரசு கட்சித் தலைவரானார். தமது குடும்பம் பல நூற்றாண்டுகளாக ஆண்டுவந்த பகுதிகளில் இருந்த சட்டப் பேரவைத் தொகுதிகளில் தேர்ந்தெடுக்கப்பட்டு மத்தியப் பிரதேச சட்டப் பேரவை உறுப்பினராக இருந்தார். இவரது அன்னையாரும் நாடாளுமன்ற உறுப்பினராக இருந்தார்.  

## அரசியல் பணிவாழ்வு
### மத்தியப் பிரதேசத்தில்
தனது கணவரின் அகால மறைவை ஒட்டி அவர் சட்டப் பேரவை உறுப்பினராக இருந்த அதே தொகுதியில் எழுந்த துணைத்தேர்தலில் போட்டியிட்டுத் தமது அரசியல் வாழ்க்கையைத் தொடங்கினார். இத்தொகுதிகளில் பலமுறை தொடர்ந்து வென்று 1985 முதல் 2003 வரை சட்டப் பேரவை உறுப்பினராகப் பணியாற்றினார்.  

பால்வளத்துறை துணை அமைச்சராகவும் (1993–95) சமூகநலத்துறை மற்றும் பழங்குடி நல அமைச்சரவை அமைச்சராகவும் (1998–2003) பொறுப்பாற்றி உள்ளார். 1996 முதல் 1998 வரை மத்தியப் பிரதேச மாநில காங்கிரசு தலைவராகவும் இருந்தார்.  

### சத்தீசுகரில்
2000ஆம் ஆண்டில் புதிய மாநிலமாக சத்தீசுகர் உருவானது. ஊர்மிளாவின் சட்டப் பேரவைத் தொகுதி புதிய மாநிலத்தில் அமைந்தது. இதனால் 2000 முதல் 2003 வரையான முதல் சத்தீசுகர் சட்டப்பேரவையில் அவர் தானாகவே உறுப்பினரானார். ஆனால் 2003 சட்டப் பேரவைத் தேர்தல்களில் காங்கிரசு இரு மாநிலங்களிலும் தோல்வியைத் தழுவியது. இதில் ஊர்மிளாவும் தோற்றவர்களில் ஒருவரானார். 2008 தேர்தலிலும் தோல்வி அடைந்தார்.  

### ஆளுநராக
காங்கிரசு கட்சிக்கு இவராற்றிய சேவை மற்றும் சட்டப் பேரவையில் நீண்டகால பட்டறிவு கருதி 2010இல் இவர் இமாச்சலப் பிரதேச ஆளுநராக நியமிக்கப்பட்டார். 25 சனவரி 2010 அன்று பொறுப்பேற்ற ஊர்மிளாவின் பதவிக்காலம் 24 சனவரி 2015 அன்று நிறைவுற்றது. இவரே இமாச்சலப் பிரதேசத்தின் முதல் பெண் ஆளுநராவார்.  

## இறப்பு
ஊர்மிளா சிங் 29 மே 2018 அன்று தமது 71 அகவையில் தனியார் மருத்துவமனையில் காலமானார். அவருக்கு மூளை தொடர்பான சிக்கல்கள் இருந்ததாகவும் சிகிச்சை பயனளிக்காது மரணமடைந்ததாகவும் குடும்பத்தினர் தெரிவித்தனர். அவருக்கு இரண்டு மகன்களும் ஒரு மகளும் இருந்தனர்.
# மெய்தாங்கி


**மெய்தாங்கி** (*Meithangi*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது சிட்லிங் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 80 கிலோமீட்டர் தொலைவிலும், அரூரிலிருந்து 50 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 139 குடும்பங்களும் 544 மக்களும் வசிக்கின்றனர். இதில் 273 ஆண்களும் 271 பெண்களும் அடங்குவர்.  

## மேற்கோள்
# மேலனூர்


**மேலனூர்** (*Melanur*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மோபிரிபட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 59 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 58 குடும்பங்களும் 217 மக்களும் வசிக்கின்றனர். இதில் 112 ஆண்களும் 105 பெண்களும் அடங்குவர்.  

## மேற்கோள்
# மேட்டுவலசை


**மேட்டுவலசை** (*Mettuvalasai*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மருதிபட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், அரூரிலிருந்து 10 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 130 குடும்பங்களும் 476 மக்களும் வசிக்கின்றனர். இதில் 240 ஆண்களும் 236 பெண்களும் அடங்குவர்.  

## மேற்கோள்